Suid Afrika - Kritieke Landbou Aanwysers- 2012
Volgens Mnr. Bertie Smith, direkteur van Standard Bank Landboubesigheid, het landbou se proporsionele bydrae tot Suid Afrika se BBP, afgeneem van nagenoeg 10% in 1965, tot 4.2% in 1995, tot 3% in 2006.
Alhoewel die afname koerse in die bogenoemde twee menings nie presies met mekaar ooreenstem nie, wys dit nog altyd op ŉ konstante afname sedert die dertiger jare van die vorige eeu.
Die belangrikheid van hierdie ekonomiese aanwyser lê in die feit dat voornemende buitelandse beleggers beswaarlik in ŉ proporsioneel kwynende sektor van die ekonomie sal belê terwyl daar baie groter groeipotensiaal in die ander sektore van die ekonomie bestaan.
Landbou in Suid Afrika is verseker nie meer die spreekwoordelike gans wat die goue eiers lê nie.
Suid Afrika staar hongersnood in die gesig en daar bestaan net twee moontlikhede om die toekomstige voedseltekort bedreiging so laag moontlik te hou, naamlik:
A. Om so vinnig as moontlik Suid Afrika se opkomende- en kleinboere te help om selfstandig en ekonomies volhoubaar, te boer, en
B. Om ons kommersiёle boere die nodige finansiёle bystand te gee om so spoedig moontlik na moderne verbouings- en presisieboerdery praktyke om te skakel, om sodoende produksie kostes effektief te verlaag en opbrengste optimaal te verhoog.
Met die nodige kennis en vaardigheid kon boere in lande soos Brasiliё, Argentiniё, Australiё en New Zealand, besparings van tot 48% in insetkostes behaal deur om te skakel na bewaringsbewerking (No Till), terwyl boere in die V.S.A. besparings van tot 35% op hulle insetkostes kon behaal deur die toepassing van effektiewe presisie boerdery stelsels en praktyke.
99% van alle graanproduksie in Brasiliё word deur middel van bewaringsbewerking, verbou!
Verhoogde produksie opbrengs, wat as gevolg van hierdie praktyke behaal is, was in sekere gevalle so hoog as 18%.
In groot dele van Kwa Zulu Natal, word bewarings bewerking al geruime tyd, suksesvol toegepas.
NS- Ons het die artikel ontvang per E-pos van Gordon Richards- ons het net die kontak besonderhede hierbo van die skrywer- Ons plaas die artikel en glo daar is dalk baie te leer uit hierdie artikel.
landbou ,	stes de necker ,	kleinboere
South Africa	482 Farming	181 africa	147 USA	116 landreform	102 food	88 agriculture	79 wandile sihlobo	76 health	65 suid afrika	60
10:00 am 05.22.2019 - 11:00 am 05.23.2019